บรรเทาอาการปวดศีรษะที่บ้าน ปรึกษาแพทย์สำหรับการรักษา
อาการปวดศีรษะส่วนใหญ่รักษาให้หายได้ง่ายๆ ด้วยยาที่มีวางขายทั่วไป ทานยาที่หาซื้อได้ทั่วไปนั้นเพื่อช่วยบรรเทาอาการปวดลง แต่ถ้ามันยังปวดเป็นเวลานาน ให้ปรึกษาแพทย์เผื่ออยู่ในสภาวะที่ต้องเข้ารับการรักษา  ทานยาอะซีตามิโนเฟน ไอบูโปรเฟน แอสไพริน หรือนาพร็อกเซนเพื่อช่วยบรรเทาอาการปวดศีรษะ  ยาที่วางขายตามร้านขายยาทั่วไปนั้นมักใช้รักษาอาการปวดศีรษะจากความเครียดได้ดี ยาแก้ปวดศีรษะที่วางขายทั่วไปส่วนใหญ่มักผสมคาเฟอีน มีหลักฐานว่าคาเฟอีนปริมาณเล็กน้อยช่วยบรรเทาอาการปวดศีรษะลงได้ แต่การดื่มมากเกินไปจะทำให้เกิดการถอนตัวและมีผลตรงกันข้ามจนทำให้ยิ่งปวดหนักขึ้น  อย่าบริโภคคาเฟอีนเกินวันละ 500 มก. ซึ่งก็ราวๆ กาแฟห้าแก้ว  ลองดื่มกาแฟ น้ำอัดลม นมช็อกโกแล็ต หรือชา หนึ่งแก้วสำหรับการบรรเทาด้วยคาเฟอีน  การดื่มเครื่องดื่มผสมคาเฟอีนอาจช่วยบรรเทาอาการปวดศีรษะได้เร็วขึ้นถ้าทานร่วมกับยาแก้ปวดเพราะมันช่วยให้ร่างกายดูดซึมยาได้ไวขึ้น พาตัวเองไปอาบหรือแช่ในน้ำอุ่น น้ำอุ่นสามารถคลายความตึงของกล้ามเนื้อและช่วยบรรเทาอาการปวดศีรษะได้อย่างรวดเร็ว ให้แน่ใจว่าน้ำนั้นมีอุณหภูมิอยู่ระหว่าง 36 ถึง 40 องศาเซลเซียส (หรือ 95 ถึง 105 องศาฟาเรนไฮต์) เพื่อที่มันจะไม่ได้ลวกผิว คุณสามารถใช้เทอร์โมมิเตอร์วัดอุณหภูมิของน้ำได้   อ่างอาบน้ำแบบน้ำวนสามารถช่วยบรรเทาอาการปวดศีรษะได้เพราะกระแสน้ำที่พ่นออกมาจะช่วยนวดกล้ามเนื้อจนรู้สึกผ่อนคลาย  ดีเกลือฝรั่งมีฤทธิ์ระงับประสาทและอาจช่วยให้คุณยิ่งผ่อนคลายขึ้นและบรรเทาอาการปวดศีรษะได้ ใช้แผ่นประคบเย็นตรงบริเวณศีรษะกับต้นคอ มันจะช่วยลดอาการบวมและคลายความปวดลงมา  คุณสามารถใช้ถุงน้ำแข็งได้บ่อยเท่าที่จำเป็นครั้งละไม่เกิน 20 นาที  คุณสามารถแช่แก้วพลาสติกที่ใส่น้ำไว้จนเต็มมานวดบริเวณที่ปวดเบาๆ ก็ได้  คุณยังสามารถลองใช้ถุงผักแช่แข็งมาห่อด้วยผ้าขนหนู ผักแช่แข็งนั้นจะปรับไปตามสัณฐานของต้นคอและอาจทำให้รู้สึกสบายตัวกว่าใช้ถุงน้ำแข็ง ถ้ามันรู้สึกเย็นเกินไปหรือผิวเริ่มเย็นจนชา ให้เอาถุงออก ใช้ผ้าขนหนูห่อระหว่างถุงน้ำแข็งกับผิวคุณเพื่อป้องกันอาการความเย็นกัด การนวดศีรษะกับต้นคอ และกระทั่งบ่าสามารถบรรเทาอาการตึงหรือการเกร็งของกล้ามเนื้อที่เป็นสาเหตุของอาการปวดศีรษะได้ หมอนวดมืออาชีพสามารถรู้สึกก้อนหรืออาการตึงในกล้ามเนื้อและนวดสลายมันได้  มีการนวดหลายแผนให้เลือก รวมไปถึงการนวดแผนสวีเดนกับการนวดเนื้อเยื่อส่วนลึก หมอนวดจะเลือกโดยดูจากหลักฐานที่มีและนวดไปหลังจากได้แจ้งจนคุณยินยอมแล้ว คุณสามารถหาหมอนวดที่มีฝีมือออนไลน์หรือให้แพทย์แนะนำก็ได้  ถ้าหาหมอนวดอาชีพไม่ได้ ก็ลองนวดเองเลย ถูบริเวณใบหน้า ขมับ หรือกระทั่งนวดใบหูก็ช่วยบรรเทาอาการปวดศีรษะได้ แพทย์บางที่แนะนำการกดจุดเพื่อช่วยบรรเทาอาการตึงบริเวณต้นคอกับบ่าที่ทำให้ปวดศีรษะ โดยการเรียนรู้จุดฝังเข็มห้าจุดและรับการนวดกดจุด คุณอาจจะปวดศีรษะน้อยลงได้  กล่าวโดยเจาะจงลงไป คุณต้องการการกระตุ้นที่ตำแหน่งจุดฝังเข็มห้าจุดดังต่อไปนี้: GB 20 (เฟิงฉือ), GB21 (เจียนจิ่ง), LI4 (เหอกู่), TE3 (จงจู่), and LI10 (จู๋ซานหลี)  วิดีโอที่ http://exploreim.ucla.edu/video/acupressure-points-for-neck-pain-and-headache/ จะช่วยคุณหาตำแหน่งจุดฝังเข็มเหล่านี้ทั้งหมด พร้อมนำเสนอเคล็ดลับวิธีการนวดกดจุดเพื่อบรรเทาอาการปวดศีรษะด้วย ถ้าคุณสนใจ สามารถค้นหาแพทย์ทางเลือกตามตำรับยาแผนตะวันออกเพื่อมานวดกดจุดให้คุณได้ จากการศึกษาแสดงว่าการดื่มน้ำในปริมาณที่มากพอนั้นมีผลต่ออาการปวดศีรษะ ดื่มน้ำเพียงพอจะช่วยบรรเทาอาการปวดลง คุณไม่ได้ต้องการอะไรนอกเหนือจากแค่น้ำที่จะทำให้ร่างกายไม่ขาดน้ำ หากเลือกจะดื่มเครื่องดื่มเกลือแร่หรือน้ำผลไม้ ให้แน่ใจว่าได้ดื่มร่วมไปกับน้ำเปล่าในช่วงเวลาตลอดทั้งวัน อาการปวดศีรษะบางทีอาจเกิดจากการทานอาหารไม่เพียงพอก็เป็นได้ การทานของว่างเล็กน้อยถ้าไม่ได้มีอะไรตกถึงท้องมาระยะหนึ่งอาจช่วยบรรเทาอาการปวดศีรษะ  ผลไม้ ถั่วเปลือกแข็ง กราโนล่า และซุปกระป๋องล้วนเป็นอาหารว่างอย่างดี คุณยังสามารถทานโยเกิร์ตหรือฮุมมุสและพิต้าก็ได้  หากคุณมีอาการคลื่นไส้อาเจียนร่วมกับอาการปวดศีรษะ คุณอาจไม่รู้สึกอยากหรือสามารถทานอะไรได้ลง ในกรณีนี้ให้ลองดื่มน้ำซุปใส ยิ่งกว่านั้น ถ้าคุณมีอาการเช่นว่านี้ ควรจะไปพบแพทย์ ลองใช้น้ำมันสกัดหอมระเหย ซึ่งจากการศึกษาพบว่าช่วยให้ผ่อนคลาย กลิ่นบางกลิ่นอย่างกลิ่นลาเวนเดอร์ช่วยบรรเทาอาการปวดศีรษะได้  น้ำมันสกัดหอมระเหยเช่น ลาเวนเดอร์ คาโมไมล์ โรสแมรี่ เบอร์กาม็อท เปปเปอร์มินต์ และยูคาลิปตัส ล้วนช่วยบรรเทาอาการปวดศีรษะ  การใช้น้ำมันสกัดหอมระเหยนั้นมีวิธีใช้มากมายแตกต่างกัน คุณสามารถนวดตรงขมับหรือแตะที่ใบหู หรือใช้เครื่องพ่นกลิ่นก็ได้  ลูกอมเปปเปอร์มินต์กับยูคาลิปตัสก็อาจช่วยบรรเทาอาการปวด การพักผ่อนมักช่วยบรรเทาอาการปวดศีรษะอย่างรุนแรงลงได้ โดยการควบคุมปัจจัยอย่างอุณหภูมิและความมืด มีที่นอนหรือชุดเครื่องนอนที่สบายตัว และหลีกห่างจากอุปกรณ์เครื่องใช้ไฟฟ้าที่เป็นตัวกระตุ้น คุณอาจไล่อาการปวดศีรษะให้หายไปโดยเร็ว  ปรับอุณหภูมิห้องนอนไว้ที่ 18-25 องศาเซลเซียสสำหรับการนอนหลับอย่างสบายที่สุด  นำคอมพิวเตอร์ โทรทัศน์ และอุปกรณ์การทำงานออกไปจากห้องให้มากเท่าที่ทำได้เพื่อช่วยคุณพักผ่อนได้โดยไม่รู้สึกเครียด  แสงไฟกระตุ้นให้ตื่น ดังนั้นให้แน่ใจว่าห้องนั้นมืดพอที่จะช่วยสมองได้พักผ่อนและนอนหลับ คุณสามารถใช้ม่านหรือหน้ากากปิดตาในห้องที่มีแสงสว่างมากได้  เสียงก็อาจทำให้นอนไม่หลับและยิ่งทำให้ปวดหนักขึ้น ทำให้ห้องเงียบเท่าที่จะทำได้ และลองเลือกใช้เครื่องส่งเสียงหึ่งสำหรับรับมือกับเสียงดังที่อาจเล็ดลอดเข้ามาในห้อง  ฟูก หมอน และเครื่องนอนที่สบายตัวสามารถช่วยให้พักผ่อนนอนหลับได้ดี การทำสมาธิเป็นวิธีการที่ช่วยทำให้อาการปวดศีรษะดีขึ้นได้อย่างยิ่ง เจียดเวลาไม่กี่นาทีทำสมาธิเวลาที่ปวดศีรษะ มันจะช่วยให้ผ่อนคลายและทุเลาอาการปวดลง  การทำสมาธิจะบังคับให้คุณละจากสิ่งกวนใจรอบข้าง การมีเวลาไร้เรื่องกวนใจนี้ช่วยให้ผ่อนคลายลง เริ่มด้วยการทำสมาธิราวห้าถึง 10 นาทีก่อน แล้วค่อยๆ เพิ่มเวลาเข้าไปตามความต้องการ  หาที่เงียบๆ และสบายๆ โดยไม่มีอะไรมาขัดจังหวะ โดยการกำจัดสิ่งกวนใจทั้งหมด คุณจึงโฟกัสไปที่ลมหายใจ คลายความเจ็บปวด และปลดปล่อยความคิดกับความรู้สึกทั้งมวลที่เกิดขึ้นมาได้ง่ายขึ้น  นั่งตัวตรงนิ่งๆ พร้อมทั้งหลับตา ท่วงท่าที่ถูกต้องมีส่วนสำคัญในการทำสมาธิ มัช่วยให้ลมหายใจและเลือดลมเดินสะดวก ซึ่งช่วยให้สมองได้เรียนรู้ที่จะโฟกัสไปยังจุดๆ เดียว การหลับตาจะช่วยขับไล่สิ่งกวนใจทั้งหลายออกไป  หายใจสบายๆ และสม่ำเสมอ อย่าควบคุมลมหายใจ แต่ปล่อยให้มันเป็นไปตามธรรมชาติ วิธีที่จะช่วยให้คุณควบคุมสมาธิได้คือเพ่งไปที่ลมหายใจโดยการเอ่ยว่า “เข้า” ตอนหายใจเข้าและ “ออก” ตอนหายใจออก หากคุณอยู่ในสถานที่ซึ่งทำให้อาการปวดศีรษะแย่ลง ลองนึกภาพว่ากำลังอยู่ที่อื่น อย่างเช่นชายทะเล การนึกภาพเป็นวิธีการทางพฤติกรรมที่ช่วยคุณกำกับสิ่งที่คิดและรู้สึกในสภาวะใดสภาวะหนึ่งและอาจช่วยบรรเทาอาการปวดได้ ตัวอย่างเช่น ถ้าคุณปวดศีรษะมากและมีเสียงเด็กกรีดร้องอยู่ใกล้ๆ ให้สูดหายใจเข้าลึกๆ และคิดว่าตัวเองอยู่บนชายหาดในฮาวายหรือที่ใดก็ตามที่คุณอยากไป หากการรักษาเองที่บ้านไม่ได้ช่วยอะไรเลย ให้ไปพบแพทย์ เขาสามารถวินิจฉัยสภาวะที่ซ่อนอยู่และหาทางรักษาคุณได้  แพทย์จะมุ่งเน้นไปที่การวินิจฉัยโรคที่ถูกต้องและตัดข้อสงสัยประเด็นอื่นๆ เพื่อหาวิธีรักษาที่ถูกต้อง เขาจะตรวจดูว่าต้องมีการตรวจสอบใดๆ เพิ่มเติมหรือไม่ แพทย์อาจตรวจความดันโลหิต ตรวจภาวะหัวใจและหลอดเลือด ตรวจการทำงานของเลือด เอ็กซเรย์ศีรษะ และอื่นๆ แพทย์จะสั่งจ่ายยาแก้ปวดชนิดแรงมาให้เช่นเดียวกับยาป้องกันเพื่อช่วยบรรเทาอาการปวด ทั้งนี้ขึ้นอยู่กับความรุนแรงและชนิดของการปวดศีรษะ  แพทย์อาจสั่งจ่ายยาแก้ปวดอย่าง sumatriptan และ zolmitriptan  แพทย์อาจจ่ายยาป้องกันอย่าง metoprolol tartrate, propranolol, amitriptyline, divalproex sodium, และ topiramate  ยาป้องกันหลายตัวมีประสิทธิภาพในการรักษาไมเกรน เพราะมันจะไปตอบโต้การหดตัวของหลอดเลือดหรือภาวะการขยายตัวที่ก่อความเจ็บปวด  ยากล่อมประสาทบางตัวก็อาจช่วยป้องกันอาการปวดศีรษะอย่างรุนแรงได้ หากคุณมีอาการปวดศีรษะเป็นชุดๆ (cluster headache) การบำบัดด้วยออกซิเจนถือเป็นวิธีการรักษาที่ดีที่สุดทางหนึ่ง คุณจะได้รับการให้ออกซิเจนผ่านหน้ากาก และอาการปวดศีรษะจะบรรเทาลงได้ไวภายในเวลาแค่ 15 นาที การบำบัดด้วยออกซิเจนจะได้ผลอย่างยิ่งถ้าทำในจังหวะตั้งแต่เริ่มปวดศีรษะ คุณจะต้องกลับมาบำบัดแบบนี้อกหากเกิดปวดศีรษะขึ้นมาใหม่ ยังมีวิธีการรักษาอื่นที่คุณอาจต้องปรึกษาแพทย์ เช่น การฉีดโบท็อกซ์ และการรักษาโดยกระตุ้นสมองเฉพาะที่ด้วยสนามแม่เหล็ก (transcranial magnetic stimulation)  จากการศึกษาบางชิ้นพบว่าโบท็อกซ์ ซึ่งก็คือ โบทูลินั่ม ท็อกซิน ประเภท เอ สามารถช่วยบรรเทาและป้องกันการปวดศีรษะได้  ปรึกษาแพทย์ถ้าอาการปวดศีรษะของคุณไม่ได้ดีขึ้นด้วยการบำบัดทั่วไป การรักษาโดยกระตุ้นสมองเฉพาะที่ด้วยสนามแม่เหล็กนั้นจะใช้ไฟฟ้ากระแสตรงไปกระตุ้นเซลล์ประสาทในสมอง ซึ่งจะช่วยลดอาการปวดศีรษะเช่นเดียวกับการเกิดขึ้นซ้ำได้
ทานยาแก้ปวด. ดื่มคาเฟอีน. อาบหรือแช่น้ำอุ่น. ใช้การประคบเย็น. ไปนวด. ใช้การกดจุดเพื่อบรรเทาปวด. ดื่มน้ำเพื่อสร้างความชุ่มชื่นแก่ตัวเอง. ทานอาหารว่างเล็กน้อย. บรรเทาอาการปวดศีรษะด้วยสุคนธบำบัด. งีบหลับในสภาวะที่มืดและเงียบ. ทำสมาธิสักสองสามนาที. นึกภาพตนเองอยู่ในสถานที่ผ่อนคลาย. ปรึกษาแพทย์. ทานยาป้องกันหรือยาที่แพทย์สั่งจ่ายมา. ลองการบำบัดด้วยออกซิเจนสำหรับโรคปวดศีรษะเป็นชุดๆ. ลองวิธีการรักษาอื่นๆ.
https://www.wikihow.com/Get-Rid-of-an-Extremely-Bad-Headache https://www.wikihow.com/Get-Rid-of-an-Extremely-Bad-Headache
Easing the Headache at Home Consulting a Doctor for Treatment